490 



Carolus de Flatt. 



existimo esse tuum Bryum Scoparium. Secus ac plerique alii Musci, floret 

 aestate usque in Autumnum. Inferior caulis pars annotina plerumque tomento 

 quodam ferrugineo, superior juvenis candido obducitur. Dubium mihi nascitur 

 ob silentium hujus lanuginis, et ob antheras, quae, maturae, non sunt erectae, 

 quin imo multo magis incurvae, quam pictae sint apud Dillenium. Icon Vail- 

 lautii pro hoc fallax est, nisi cum monitione defectus, quod optarem fieri ubique, 

 cum malae icones citentur. 



57. Splachnum ampullaceum nunquam nisi ex synonimis cognovissem. 

 Hoc sane a genere Splachni mihi magis alienum videtur, quam Muscorum ullum 

 aliud, nisi olla, et operculum ollae, unum et idem sit. Eo minus affinitatem 

 inter omnes Splachni species positam capio. Enim vero, quemadmodum olla 

 sine operculo etiam olla est, sie Splachnum ampullaceum est quidem Müsens 

 sine umbraculo; atqui Splachnum est Muscus cum umbraculo; ergo non est 

 Splachnum. Quid juvat definire genera, si definitio non applicatur speciebus. 

 Triangulum aequilaterum est, cujus tria latera sunt aequalia, ergo Triangulum, 

 quod duo tantum habet latera aequalia, non est aequilaterum. 



58. Peziza Cornucopioides. Varietas sit, an species, nescio, et parum 

 interest; sed datur, cujus discus nulla habeat puncta: quare aut duae species 

 statuendae sunt, aut nota punctorum a definitione excludenda est. Vid. Schaefferi 

 Tab. 164, 165, et 166. Specimen quod jungo, pertinet ad 165. De fungis multa 

 haberem dicenda. In his cautius, quam in aliis vegetabilibus varietates admitterem. 

 Nimium variat vita a morte. Exempli loco sit ex fungis Schaefferi Tab, 15, 16, 

 et 92, 93, qui possent videri varietates Agarici integri. Hortabar aliquando non- 

 neminem, ut ex fungo non satis noto pauculum ederet mecum; at ille prudenter 

 non minus quam lepide respondit: visne, ut paululum moriar! Ego tamen illud 

 periculum, salvo exitu, saepe sprevi, et per gradus caute procedendo, bonos fungos 

 cognoscere didici. Pulchritudiue se commendat Echinus crystallinus gelatinosus 

 Halleri Hist., Nr. 2319. Tibi, ni fallor, Tremella, ob substantiam uniformen, 

 mere gelatinosam. Tum Peziza ejusdem Nr. 2222 iconem hujus videbis apud 

 Schaefferum Tab. 148. Hunc Auctorem, nunc quartam partem operis sui edi- 

 turum, optarem a Te pro fungis citari, cum genera ad tuam mentem, quousque 

 eam assequitur, prosequatur. In qua parte Agarici violacei sedet lana 

 ferruginea? NuUum fungum cum tali lana inveni; violaceos plures, quorum 

 nonnullos opipare comedi. 



59. Saxifraga Cymhalaria, an Geum Orientale Cymhalariae folio molli, 

 et glabro, flore magno albo, Tournef., Itiner., 2, p. 362 ex mea editione? 



60. Ärtemisia Tanaeetifolia, an Ärtemisia orientalis Tanaceti folio inodora, 

 Tournef. ex eodem Itinerario? Icones merentur locum in Synonimis. 



61. Hieracium paludosum paniculatum in caule diu mihi hanc plantam 

 abscondit. Interdum quidem ramosum vidi: sed apud nos caulis plerumque 

 terminatur paucis parvis Acribus, parum inter se remotis. Echinops, qui Bitro 

 appellatur, interdum magis paniculatum monstrat caulem. Nisi omnia dicantur, 

 quae ex bona icone oculis cerni possent, aegre illud Hieracium ab amplexicauli, 

 et aliis distinguetur. 



